og indstrøet mellem den : Glyceria spectabilis, Digr aphis arundinacea, 

 Sparganium, Rumex Hydrolapathum , Phragmites o. fl. 



Fra Varde kørte vi med Banen til Herning, hvor vi over- 

 nattede i Hôtel Eide. Her stødte Ingeniør Glaudi-Westh af 

 Hedeselskabet til, idet han selv ønskede at gøre os bekendt med 

 Mosekulturerne paa den store i Knud Mose oprettede Station, lige 

 syd for Byen. 



I Herning ventede der os en Overraskelse; da vi mødte til 

 Middagsbordet, var det festlig smykket og rigelig forsynet med Vin- 

 flasker — et Syn, der hos flere fremkaldte en betænkelig Mine ved 

 Tanken om de tomme Pengepunge. Heldigvis blev det dog straks 

 oplyst af Hr. W e s t h , at dette skyldtes Generalkonsul Pontoppidan 

 i Hamborg, der i Aviserne havde læst om vort Komme til den efter 

 ham benævnede Mosestation og paa Hedeselskabets Kontor i Aarhus 

 havde indlagt en lille Seddel til Hr. Westh med Anmodning om, for 

 hans Regning at skaffe Botanikerne en behagelig Aften — hvilket 

 ogsaa fuldt ud skete, og for hvilket vi takkede ham blandt andet 

 ved at sende ham et i Blaavand taget Fotografi af Ekskursionens 

 Deltagere. 



Næste Morgen drog de fleste Deltagere med Banen til Silke- 

 borg, tog med en stor Hjulbaad over Søerne til Himmelbjerget, og 

 herfra drog hver til sit. En anden Del valgte at vandre fra Her- 

 ning til Viborg over den store Hede paa Karupfladen, der om nogle 

 Aartier vel vil være en Saga blot, naar Myremalms Plantagen og 

 Sten Blichers Plantage og andre Plantager er skudte i Vejret. 



